ПщIэ зыхуэтщI Бажэ Дотий!
Дигуми ди псэми къыбгъэдэкIыу уи илъэс 60 юбилеймкIэ дынохъуэхъу! А лъэхъэнэм къызэщIеубыдэ гъащIэм къыпхилъхьа Iущагъыр, илъэс блэкIахэм зэбгъэгъуэта Iэзагъыр, уи щхьэкIэ зэбгъэхъулIахэмрэ пхузэфIэкIахэмрэ.
Адрейхэм укъыхэзыгъэщхьэхукI IэщIагъэкIэ уи Iэзагъ лъагащэм, зыхуэбгъэувыжа къалэнхэм ерыщагъ ин пхэлъу узэрыхуэкIуэм, граждан жэуаплыныгъэшхуэ зэрызэхэпщIэм, цIыхухэм гуапэу икIи набдзэгубдзаплъэу уазэрыхущытым къыхэкIыу уэ пщIэшхуэ къыпхуащI уи лэжьэгъухэмрэ ныбжьэгъухэмрэ.
Мы уи махуэ лъапIэм, пщIэ зыхуэтщI Дотий Мустэфа и къуэ, дынохъуэхъу адэкIи пхъумэну уи жыджэрагъыр, лэжьыгъэмрэ гъащIэмрэ ехъулIэныгъэхэр щызыIэрыбгъэхьэну сыт щыгъуи узэрыхущIэкъур.
Узыншагъэ быдэ, насып, зэIузэпэщыныгъэ, ехъулIэныгъэ гъащIэм ущиIэну, къепхьэжьэ Iуэху псо-ми я хъер плъагъуну, уи хъуэпсапIэхэр къохъулIэну ди гуапэщ.
Дапщэщи, сыт хуэдэ Iуэхуми уи насып щытрекIуэ!
Къэбэрдей-Балъкъэр Республикэм и Жылагъуэ палатэм и тхьэмадэ
Берд Хьэзрэталий.
